Diari Oficial de la Generalitat Valenciana


Sumari del DOGV 3187, del 19-02-1998 (1998/1084)

Informació pública de la proposta de Programa d'Actuació Integrada de la Unitat d'Execució U. A. 7.1. del Pla General d'Ordenació Urbana de Torrent.
----------------------------------------------------------------------------------------------------------------------------------------------------

### Dades del document

Número de DOGV
:   3187

Data del DOGV
:   19-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1084


Organisme emissor
:   Promociones Orvirel, SA

Tipus de document
:   Anunci

Informació pública de la proposta de Programa d'Actuació Integrada de la Unitat d'Execució U. A. 7.1. del Pla General d'Ordenació Urbana de Torrent. [1998/M1084]
  
Promociones Orvirel ha formulat, de conformitat amb el que disposen els articles 44 i 48 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, la proposta de Programa d'Actuació Integrada de la Unitat d'Execució U. A. 7.1. del Pla General d'Ordenació Urbana de Torrent, la documentació del qual consta d'alternativa tècnica i estudi de detall, als efectes d'informació pública.
  
La documentació abans dita estarà a la vista durant els expressats períodes d'exposició pública en la Notaria del senyor Ramón Pascual Maiques, avinguda del País Valencià, número 31, segona planta, de Torrent, de 09.00 a 14.00 hores, de dilluns a divendres, així com en l'Ajuntament de Torrent.
  
S'avisa que dins del termini de 20 dies comptats des de la publicació de l'últim anunci, qualsevol persona podrà comparéixer en la notaria abans indicada per a obtindre còpia de l'acta notarial de protocol·lització o sol·licitar que se li exhibisca aquesta, així com presentar al·legacions i/o alternatives tècniques que pretenguen competir amb l'exposada al públic.
  
Així mateix es fa constar la possibilitat de consultar durant el mateix termini en l'Ajuntament les actuacions derivades de la documentació que hi ha dipositada i de presentar-hi, per a la seua incorporació a aquesta, tant al·legacions com alternatives tècniques, així com proposicions juridicoeconòmiques per a executar qualsevol de les alternatives, tot això segons el que disposen els articles 46 i 48 de la ja esmentada Llei 6/1994, de 15 de novembre, de la Generalitat Valenciana.
  
Aquestes proposicions juridicoeconòmiques es presentaran en el Registre General de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc en l'Ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
Aquesta publicació serveix de notificació per a aquells propietaris de terrenys inclosos en la unitat d'execució esmentada, la identificació dels quals es desconeix cadastralment, als efectes procedents.